
Text rozhodnutia
Súd: Krajský súd Bratislava Spisová značka: 11CoP/464/2019 Identifikačné číslo súdneho spisu: 1319201981 Dátum vydania rozhodnutia: 15. 01. 2020 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2020:1319201981.1 Uznesenie Krajský súd v Bratislave, v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a JUDr. Michaely Královej, vo veci starostlivosti súdu o maloletého: O. H., nar. XX.XX.XXXX, zastúpený kolíznym opatrovníkom Úradom práce, sociálnych vecí a rodiny Pezinok, odbor sociálnych vecí a rodiny, Krátka 1, Senec, dieťa rodičov: matka - PhDr. X. H., nar. XX.XX.XXXX, bytom V. XXXX, V. a otec - Z. H., nar. XX.XX.XXXX, bytom N. XX, G., zastúpený JUDr. Jurajom Gajdošíkom, advokátom so sídlom Miletičova 23, Bratislava, o návrhu otca na nariadenie neodkladného opatrenia, na odvolanie obidvoch rodičov proti rozhodnutiu Okresného súdu Bratislava III, č.k. 38P/90/2019 - 47, zo dňa 10.05.2019, takto r o z h o d o l : Napadnuté uznesenie súdu prvej inštancie, v spojení s opravným uznesením, č.k. 38P/90/2019-88 zo dňa 24.06.2019 sa z r u š u j e a konanie o nariadenie neodkladného opatrenia sa z a s t a v u j e . o d ô v o d n e n i e : 1. Súd prvej inštancie nariadil neodkladné opatrenie, podľa ktorého mal otec právo stretávať sa s maloletým O. H., nar. XX.XX.XXXX (ďalej „maloletý“), v čase od 01.07.2019 od 09,00 hod. nepretržite do 10.07.2018 do 18,00 hod. a od 30.07.2019 od 09,00 hod. nepretržite do 10.08.2018 do 18,00 hod. s tým, že otec si maloletého prevezme a odovzdá v mieste bydliska matky maloletého. Matka je povinná maloletého na styk riadne pripraviť. Vo zvyšku súd prvej inštancie návrh na nariadenie neodkladného opatrenia zamietol. 2. Proti rozhodnutiu súdu prvej inštancie podali odvolanie obidvaja rodičia. 3. Podľa § 389 ods. 1 písm. d) CSP, odvolací súd rozhodnutie súdu prvej inštancie zruší, len ak nejde o rozhodnutie vo veci samej a dôvody, pre ktoré bolo vydané, zanikli alebo ak takéto dôvody neexistovali. 4. Podľa § 391 ods. 1 CSP, ak odvolací súd zruší rozhodnutie, môže podľa povahy veci vrátiť vec súdu prvej inštancie na ďalšie konanie a nové rozhodnutie, prerušiť konanie, schváliť zmier, zastaviť konanie, alebo postúpiť vec orgánu, do ktorého právomoci vec patrí. 5. S poukazom na skutočnosť, že napadnuté rozhodnutie upravovalo styk otca s maloletým počas mesiacov júl a august 2019, ktoré v súčasnosti nie je účinné a nie je aktuálne, odvolací súd podľa vyššie citovaných ustanovení zrušil rozhodnutie súdu prvej inštancie a konanie o nariadenie neodkladného opatrenia zastavil. 6. Toto rozhodnutie prijal senát odvolacieho súdu pomerom hlasov 3:0 (§ 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2020:1319201981.1 (dáta aktuálne k 9. 11. 2026). Záväzné je znenie zverejnené súdom.




